
Kasserer: 

Torgeir Hermann

Nye medlemmer fra våren -06 Torgeir Langåsve, Egil Aurstad

Det har også vært stor aktivitet på ski i 2006.

Åpen skihytte

Skihytta har vært åpen lørdag og søndag i denne sesongen også. Løypene og hytta med anlegget blir mye brukt av flere både i og utenfor bygda, og andre klubber i Verdal, samt barnehager og skoler.

Klubbrenn

Det ble avholdt 4 klubbkaruseller i 2006, med snitt på over 50 deltakere. Klubbmesterskapet gikk av stabelen den 18. februar. 

Verdalsmesterskap

Vi arrangerte Verdalsmesterskap, individuelt 21. februar.

Leksdalrennet


Leksdalsrennet, som er et krets-/sonerenn, ble arrangert den 7 . januar med 230 deltagere, hvorav 24 fra Leksdal. Det var stor dugnadsinnsats fra hele bygda, og vi fikk god omtale i både Trønderavisa og på nettet.

Sonerenn/kretsrenn/kretsmesterskap

I løpet av sesongen 2006 var leksdalingene med på mange sone- og kretsrenn, med mange fine resultat. I gjennomsnitt deltok 7 deltakere på de fleste rennene. 

Margunn Aksnes (klasse j 15år) hadde en fin sesong, der hun fikk med seg 2 KM-titler i langrenn og 1 i skiskyting. Hun vant også NTE-cupen sammenlagt, samt en 12 plass i Hovedlandsrennet. I tillegg representerte hun Nord-Trøndelag i Ungdomsstafetten i Holmenkollen.

Hovedlandsrennet.

Hovedlandsrennet, for aldersgruppa 15-16 år, ble arrangert i Alta. Håkon Musum, Johan Stiklestad og Margunn Aksnes deltok fra Leksdal + en leder. Dette var en stor opplevelse, selv om guttene delvis ble liggende på brakka med influensa.

Skiskole 

Skiskole ble gjennomført hele vinteren fra januar og ut mars. Hytta har vært åpen når det har vært skiskole, og det har vært servering av gratis vafler, saft og kaffe i hytta. Et viktig trivselstiltak på skiskolen. 

Måneskinnstur

Den tradisjonelle måneskinnsturen ble gjennomført den 17.  mars, der 100 stk. tok turen til Fånettvatnet. På hytta var det servering av sodd, kaffe og kaker utover kvelden.
Verdalssamling

Leksdal IL var med å arrangerte Verdalssamling 14. og 15. oktober. Dette er et samarbeid med Vinne Skilag, Stiklestad IL og Leirådal IL, der trening og sosialt fellesskap står i fokus. Vi deltok med 8 utøvere.
Skisamling i Funesdalen

Helga 24. – 26. november arrangerte vi skisamling i Funesdalen i Sverige, der 41 stk. deltok. Det ble en stor sukses. Det var fra skitrening, sosialt samvær og snøbading.

Hærvolrennet

Hærvolrennet ble arrangert i lag med Helgådal il med ca 50 deltagere

Isfiskekonkurranse, gaukrenn 
Isfiskekonkurransen ble avholdt på Fånettvatnet 2. april.
Gaukrennet ble arrangert av 4H på Langfredag.

Ski- og friidrettsgruppa har også hatt ansvaret for allidrett i gymsalen 2006. I tillegg ble det gjennomført barmarkstrening med skiskyting og rulleskitrening for aldersgruppen 10 år og oppover. 
Takk for stor innsats til alle som har bidratt og deltatt på ulike aktiviteteter.

